Berlingske Tidende, 1768-06-10
Man har ogsaa fra Trankebar erholdet en den 5te Oct. 1767 forfattet Beretning om den der oprettede K. Danske Missions da værende Tilstand. Efter en kort Betragtning over Ordene af Psalm. 113. v. 3. 4, sees deraf, at udi de 61 Aar, Missions=Værket der har været til, ere 1319. Siæle bragte til den christel. Kirke. At Værket har ikke al den Tid været saa kummerlig bestædet, som nu; thi den yngste iblant Missionairerne døde i Aaret 1766, og i April dette Aar døde den ældste og erfarenste iblant dem, Hr. Johan Christian Wiedebreck, efter 30 Aars Tieneste i Missions=Arbeydet; ligesaa døde nogle Dage forhen, Missions Medicus, Doctor Sammuel Benjamin Coll, og ingen af disse ledige Poster vare endnu vorden igien besatte. - Formedelst saadan Missionairernes Formindskelse, havde de ikke dette Aar kunne foretage sig andre Reyser, end til Nagapatam sidst i Januar. Medbroderen Hr. Schwartz, som er endnu, og vil eftet al Anseende forblive i Tirutschinapalli, har først i Aaret besøgt dem paa nogle Dage. Og da en af dem blev begiært til Tanschaur, har han paa sin Hiem reyse draget did, og meddeelet Meenighedens Lemmer der Naade Midlerne. Han har og gjort 2 Reyser i Egnen om Tirutschinapalli, den ene Sydlig af Carur, den anden Nordlig af Uttattur. J Junio havde de Besøgelse af den Engelske Missionaire Gerike, som kom fra Columbo og Jaffanapatnam. - J dette Aar har den Portugisiske Meenig hed tilvoxet med 9 Børn. 30 Drenge og 30 Piger vorde i hver deres Skole underviiste, og ere deraf 16 Drenge og 20 Piger egentlige Missions=Børn, som underholdes at Værket. En Missionair og 2 Catecheter besørge deres Underviisning. J Compagniets Sold staaer Under=Tolderen og 13 Soldater. - Den Tamuliske Stads Meenighed har voxet med 108 Personer, neml. døbte 85 Børn og 22 voxne Hedninger, samt 1 Papist overgangen. Udi Skole Anstalterne i Staden opdrages 140 Børn, og i den Porreiariske Skole, vorde 28 Børn i sær underviiste om Formiddagen af en Skolemester. Ham og 4 Skolemestere, i Staden lønner Missionen. Den lønner ogsaa en Cathechet, 2 Medhielpere, 4 Forbedere og Forbederinder, 2 Kanakappel, 5 Kirke= og Huus=Betiente, samt 3 Bogtrykkere. Compagniet besolder 28 Portugisisk klædde Soldater, 10 Sipayer og 15 Talliarer. Den Danske Zions Kirke besolder 2 Klokke=Ringere. - Den Tamuliske Land=Meenighed tilvoxet med 93 Siæle, nemlig 53 Børn, 25 Hedninger og 15 Romersk Catholske. Deraf ere 19 i den Tanschaurske Kreeds med Tirutschinapalli42 i den Tirupalatureiske, 1 i den Madewipatnamske, og 13 i den Kumbagonamske Kreeds. J Tanschaur er af Hr. Schwartz døbt 1 Maleier som er Kurvmager, og i Tirutschinapally 2 Giendøbere (Wieder=Tauffer.) J Land=Skolerne undervises 50 Børn; i Tirutschinapally ere 30 Børn i den Engelske og 16 i den Tamuliske Skole, hvilke sidste 16 nyde baade fri Underviisning, og Understyttelse af nogle Kas daglig, paa Værkets Bekostning. Ogsaa andre Fattige i Meenigheden nyde nogen Hielp efter Nødtørft. - Hele Aarets Tilvæxt er saaledes 210 Siæle; afgangne ere 100; Christelig ægteviede 29 Par. - J Bogtrykkerier, har den 1ste Deel af Arendts Paradises Urtegaard forladt Pressen, og nogle nye Sange, paa Portugisisk oversatte, ere nu under Trykken. J det Tamuliske Sprog ere nogle smaa Bøger paa ny oplagte.